
Nr. XVIII/13/ 316

AVIZ
asupra Proiectului de Lege privind aprobarea Ordonanţei Guvernului   nr. 53/1999 privind aderarea la unele protocoale şi acceptarea unor amendamente la Convenţia internaţională din 1974 pentru ocrotirea vieţii omeneşti pe mare, încheiată la Londra la 1 noiembrie 1974, la Convenţia Internaţională din 1966 asupra liniilor de încărcare, încheiată la Londra la 5 aprilie 1966 şi la Convenţia Internaţională din 1973 pentru prevenirea poluării de către nave, modificată prin Protocolul încheiat la Londra la 17 februarie 1978

Cu numărul 89 din 28 februarie a.c., secretarul general al Camerei Deputaţilor a trimis spre dezbatere şi avizare Comisiei pentru politică externă Proiectul de Lege privind aprobarea Ordonanţei Guvernului nr. 53/1999 privind aderarea la unele protocoale şi acceptarea unor amendamente la Convenţia internaţională din 1974 pentru ocrotirea vieţii omeneşti pe mare, încheiată la Londra la 1 noiembrie 1974, la Convenţia Internaţională din 1966 asupra liniilor de încărcare, încheiată la Londra la 5 aprilie 1966 şi la Convenţia Internaţională din 1973 pentru prevenirea poluării de către nave, modificată prin Protocolul încheiat la Londra la 17 februarie 1978.


În şedinţa din 15 martie 2000, Comisia a examinat proiectul de Lege şi, fără a găsi nici o obiecţie în avizarea acestuia din punctul de vedere al relaţiilor externe ale României, dat fiind caracterul extrem de tehnic al prevederilor specifice protocoalelor şi amendamentelor în discuţie, a hotărât să fie retrimis Biroului Permanent, pentru a desemna o altă Comisie care să se pronunţe pe fond asupra proiectului de Lege. În şedinţa din 29 martie 2000, Comisia a rediscutat proiectul de Lege şi a hotărât cu unanimitate de voturi ca acesta să fie supus spre dezbatere şi adoptare plenului Camerei Deputaţilor în forma prezentată. 
   Preşedinte,

 


Secretar,

Victor Boştinaru

Red. Adrian Mareş, expert parlamentar


